cyanic-selkie/wikianc huggingface dataset:
তুতিকোরিন বিমানবন্দর
সম্প্রসারণ
২১ জুলাই ২০১৭ সালে, মোট সাতটি ব্লক থেকে মোট ৩৬৬.২৪ একর পরিমাণ জমি অধিগ্রহণ করা হয় এবং অধিগ্রহণ প্রক্রিয়া সম্পন্ন হওয়ার পর জমি তুতিকোরিন বিমানবন্দর পরিচালকের কাছে হস্তান্তর করা হয়। বিভিন্ন পর্যায়ে বাকি জমি অধিগ্রহণের কাজ চলছে এবং জেলা প্রশাসন শীঘ্রই সেই জমি বিমানবন্দর কর্তৃপক্ষের কাছে হস্তান্তর করবে বলে জানান ডিআরও এম ভিরপ্পান।
৪ এপ্রিল ২০১৮ সালে, আটটি ব্লকের থেকে ৪৪.৬১ একর জমি জেলা কালেক্টর ভেঙ্কটেশ কর্তৃক বিমানবন্দর পরিচালক সুব্রামনীর হাতে হস্তান্তর করা হয়। ৬০১.৯০ একর জমি থেকে বাকি ১৯০ একর জমি হস্তান্তর করা হবে বলে আশা করা হচ্ছে। ২ মাসের মধ্যে এ পর্যন্ত ৬৮% জমি অধিগ্রহণের ফলে ভারতীয় বিমানবন্দর কর্তৃপক্ষ বর্তমান রানওয়েটির সম্প্রসারনের জন্য রানওয়ের উভয় পাশে রানওয়ের দৈর্ঘ্য বৃদ্ধি করে  ২,৫০০ মিটার লম্বা এবং ৪৫  মিটারের চওড়া রানওয়ে  নির্মান করছে। অধিগৃহীত এলাকা বরাবর সীমানা প্রাচীর নির্মাণের জন্য দরপত্র জারি করা হয়েছে। একবার সমগ্র ভূমি অধিগ্রহণ সম্পন্ন এবং ভারতীয় বিমানবন্দর কর্তৃপক্ষ হস্তান্তরিত হলে, নতুন টার্মিনাল ভবন, এয়ার ট্রাফিক কন্ট্রোল টাওয়ার নির্মান করা হবে এবং তা ২০২০ সালের মধ্যে জনসাধারণের ব্যবহারে জন্য চালু করার সম্ভাবনা রয়েছে।
বর্ষা বোল্লাম্মা
বর্ষা বোল্লাম্মা হলেন একজন ভারতীয় অভিনেত্রী, যিনি তামিল, মালয়ালম এবং তেলুগু চলচ্চিত্রে অভিনয় করেন। তিনি তামিল চলচ্চিত্র সাথুরান (২০১৫)-এর মাধ্যমে চলচ্চিত্রে অভিষেক করেন। তার উল্লেখযোগ্য চলচ্চিত্রের মধ্যে রয়েছে ইয়ানুম থিয়াভান (২০১৭), কল্যাণাম (২০১৮), সীমাথুরাই (২০১৮) এবং বিগিল (২০১৯)।
প্রারম্ভিক জীবন এবং কর্মজীবন
বোল্লাম্মা কর্ণাটকের কোড়গুতে জন্মগ্রহণ করেন এবং বেঙ্গালুরুতে বেড়ে ওঠেন। তিনি মাউন্ট কারমেল কলেজ, বেঙ্গালুরু থেকে অণুজীববিজ্ঞানে স্নাতক হন। তিনি কন্নড়, তামিল এবং মালয়ালম ভাষায় পারদর্শী এবং তেলুগুতেও কথা বলতে শিখেছেন।
বোল্লাম্মা প্রথমার্থে রাজা রানী চলচ্চিত্রে নাজরিয়া নাজিমের সংলাপের ডাবস্ম্যাশ ভিডিওর জন্য পরিচিতি পান।  তিনি বিগির (২০১৯)-এ একজন ফুটবল খেলোয়াড়ের ভূমিকায় অভিনয় করেছেন।
আফ্রিকান মাগুর
আফ্রিকান মাগুর (বৈজ্ঞানিক নাম: Clarias gariepinus) (ইংরেজি: North African catfish) হচ্ছে Clariidae পরিবারের Clarias গণের একটি স্বাদুপানির মাছ।
বর্ণনা
দেহ লম্বা, চোঙাকৃতির এবং দীর্ঘ পৃষ্ঠ ও পায়ুপাখনা যুক্ত। বক্ষপাখনায় শক্তিশালী কাঁটা থাকে যার বহিঃস্থ পার্শ্ব করাতের ন্যায় ধারালো । দেহ ত্বক আইশবিহীন ও পিচ্ছিল, পৃষ্ঠ এবং পার্শ্বদেশ কালো বর্ণের।একটি পরিণত মাছ ১.৭ মিটার পর্যন্ত লম্বা হয় এবং ওজনে ৫৯ কেজি হয়ে থাকে
স্বভাব ও আবাসস্থল
আফ্রিকান মাগুর সর্বভুক প্রজাতির মাছ। এরা স্বাদুপানির ভেতরেই এদের অভিপ্রায়ন ঘটে, তলদেশে বাস করে এবং অধিকাংশ খাবার সেখান থেকেই গ্রহণ করে। করে। তবে মাঝে মাঝে পানির উপরে থেকে খাবার খায়। অনেক প্রতিকূল পরিবেশ সহ্য করতে পারে।
বিস্তৃতি
এই মাছ সারা পৃথিবীতেই ব্যাপকভাবে পাওয়া যায়। এটি বাংলাদেশসহ এশিয়ার কিছু দেশ এবং মধ্যপ্রাচ্য ও ইউরোপে প্রবেশ করেছে।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে তথ্যের অভাবের কথা উল্লেখ করা হয়েছে।
শিবালিক-শ্রেণির ফ্রিগেট
শিবলিক শ্রেণি এবং তাদের থেকে বর্তমানে প্রকল্প ১৭এ-এর অধীনে নির্মিত হওয়া সাতটি ফ্রিগেটকে একবিংশ শতাব্দীর প্রথমার্ধে ভারতীয় নৌবাহিনীর প্রধান ফ্রিগেট হিসাবে অনুমান করা হয়। শ্রেণির সমস্ত জাহাজ মাজাগাঁও ডক লিমিটেড দ্বারা নির্মিত হয়। শ্রেণি এবং নেতৃত্ব প্রদানকারী জাহাজটির নাম দেওয়া হয়েছে শিবালিক পাহাড়ের নাম অনুসারে। শ্রেণির পরবর্তী জাহাজগুলির নাম ভারতের পার্বত্য-শৃঙ্খলগুলির নাম অনুসারে রাখা হয়।
নকশা ও বিবরণ
ভারতে নকশাকৃত ও নির্মিত স্টিলথ শ্রেণির ফ্রিগেটসমূহের দ্বারা ভারতীয় নৌবাহিনীর প্রয়োজনীয়তা পূরণ করতে ১৯৯০-এর দশকে প্রকল্প ১৭ এর পরিকল্পনা করা হয়।  নৌ-নকশা অধিদফতর (ডিএনডি) কর্তৃক শিবালিক-শ্রেণির জাহাজের জন্য তৈরি নকশার বিবরণে বলা হয় - "৫০০০ টনের স্টিলথ ফ্রিগেটসমূহ (প্রকল্প ১৭) উন্নত স্বাক্ষর দমন ও স্বাক্ষর পরিচালনার বৈশিষ্ট্যগুলিকে অন্তর্ভুক্ত করে"। প্রথম তিনটি ইউনিটের আবেদন ১৯৯৯ সালের প্রথম দিকে ভারতীয় নৌবাহিনী দ্বারা আনুষ্ঠানিকভাবে প্রদান করা হয়।
সাধারণ বৈশিষ্ট্য ও পরিচালনা
শিবালিক-শ্রেণির ফ্রিগেটের দৈর্ঘ্য ১৪২.৫ মিটার (৪৬৮ ফুট), প্রস্ত ১৬.৯ মিটার (৫৫ ফুট) ও ড্রাফ ৪.৫ মিটার (১৫ ফুট)। জাহাজসমূহ প্রায় ৫,৩০০ টন (৫,২০০ দীর্ঘ টন; ৫,৮০০ সংক্ষিপ্ত টন) আদর্শ ভার ও ৬,২০০ টন (৬,১০০ দীর্ঘ টন; ৬,৮০০সংক্ষিপ্ত টন) সম্পূর্ণ ভার স্থানান্তরিত করে। এটিতে প্রায় ৩৭ জন কর্মকর্তা সহ ২৫৭ জন সেনা সদস্য নিযুক্ত থাকে।
জাহাজসমূহে সিওডিওজি রূপরেখায় ব্যবহৃত দুটি ১৬ পিএ৬ এসটিসি ডিজেল ইঞ্জিন বা দুটি জিই এলএম ২৫০০+ গ্যাস টারবাইন মোট ৪৭,৩৭০ অশ্বশক্তি (৩৫,৩২০কিলোওয়াট) সরবরাহ করে। এটি জাহাজসমূহকে সর্বোচ্চ ৩২ নট (৫৯ কিমি/ঘণ্টা; ৩৭মাইল) গতিতে পৌঁছাতে সহায়তা করে।
ইলেকট্রনিক্স ও সেন্সর
শিবালিক-শ্রেণির ফ্রিগেট বিস্তৃত ইলেকট্রনিক্স ও সেন্সর দিয়ে সজ্জিত। এর মধ্যে রয়েছে:
রণসজ্জা
শিবালিক-শ্রেণির ফ্রিগেট রুশ, ভারতীয় ও পাশ্চাত্য অস্ত্র ব্যবস্থার মিশ্রণে সজ্জিত। এর মধ্যে রয়েছে ৭৬ মিমি (৩ ইঞ্চি) অটোব্রিড নৌ বন্দুক, জাহাজ-বিধ্বংসী সুপারসনিক ক্লুব ও ব্রহ্মস ক্ষেপণাস্ত্র, বিমান-বিধ্বংসী শিটিল-১ ক্ষেপণাস্ত্র, ডুবোজাহাজ-বিধ্বংসী রকেট লঞ্চার আরবিইউ-৬০০০ এবং টর্পেডো লঞ্চার ডিটিএ-৫৩-৯৫৬। বারাক এসএএম ও একে-৬৩০ সহ একটি ৩২ টি কক্ষের ভিএলএস নিকটবর্তী-অস্ত্র ব্যবস্থা (সিআইডব্লিউএস) হিসাবে কাজ করে। জাহাজটি দুটি এইচএএল ধ্রুব বা সি কিং এমকে. ৪২ বি হেলিকপ্টার বহন করে।
নির্মাণ ও পরিষেবা
শ্রেণির তিনটি জাহাজই মাজাগাঁও ডক লিমিটেডে নির্মিত হয়। নেতৃত্ব প্রদানকারী জাহাজ শিবালিক এর নির্মাণ ২০০০ সালের ডিসেম্বর মাসে শুরু হয়। জাহাজটির তলি ২০০১ সালের জুলাই মাসে স্থাপন করা হয় এবং ২০০৩ সালের এপ্রিল মাসে এটি জলে ভাসানো হয়। এটি ২০১০ সালের এপ্রিল মাসে কমিশন লাভের আগে ২০০৯ সালের ফেব্রুয়ারি মাসে সমুদ্র পরীক্ষার মুখোমুখি হয়। দ্বিতীয় জাহাজ সাতপুরা-এর তলি ২০০২ সালের অক্টোবর মাসে স্থাপন করা হয়। এটিকে ২০০৪ সালের জুন মাসে জলে ভাসানো হয় এবং ২০১১ সালের আগস্ট মাসে এটি কমিশন লাভ করে। তৃতীয় ও চূড়ান্ত জাহাজের তলি ২০০৩ সালের সেপ্টেম্বর মাসে স্থাপন হয়, ২০০৫ সালের মে মাসে জলে ভাসানো হয় এবং জুলাই মাসে কমিশন লাভ করে। তিনটি জাহাজের নামকরণ করা হয়েছে ভারতের পার্বত্য-শৃঙ্খলের নাম অনুসারে: শিবলিক পাহাড়ের নাম থেকে শিবালিক, সাতপুরা পাহাড়ের নাম থেকে সাতপুরা এবং সাধারণত পশ্চিম ঘাট নামে অভিহিত সহ্যাদৃ পাহাড়ের নাম থেকে  সহ্যাদৃ।
শ্রেণির শীর্ষস্থানীয় আইএনএস শিবালিককে ২০১২ সালে উত্তর-পশ্চিম প্রশান্ত মহাসাগরীয় ‘জিমেক্স ২০১২’ (জাপান-ইন্ডিয়া মেরিটাইম এক্সারসাইজ) এর জন্য একটি চারটি জাহাজের দলের সাথে মোতায়েন করা হয়, যার মধ্যে রাজপুত-শ্রেণির নির্দেশিত ক্ষেপণাস্ত্র ডেস্ট্রয়ার আইএনএস রানা, একটি দীপক-শ্রেণির নৌবহর ট্যাঙ্কার আইএনএস শক্তি ও একটি কোরা-শ্রেণির কর্ভেট আইএনএস কর্মুক অন্তর্ভুক্ত ছিল এবং জাপানের সাথে ভারতের প্রথম দ্বি-পার্শ্বীয় সামুদ্রিক অনুশীলনে অংশ গ্রহণ করে। জাপানীস মেরিটাইম সেল্ফ ডিফেন্স ফোর্স (জেএমএসডিএফ) দুটি ডেস্ট্রয়ার, একটি সমুদ্রীক টহল বিমান ও একটি হেলিকপ্টার দ্বারা প্রতিনিধিত্ব করে। উত্তর প্রশান্ত মহাসাগরে মোতায়েনের পরে, যুদ্ধের দলটি দক্ষিণ চীন সাগরে মোতায়েন করা হয়। ভারতের পুবে তাকাও নীতির অংশ হিসাবে জাহাজগুলি পাঁচ দিনের শুভেচ্ছা সফরে ২০১২ সালের ১৩ ই জুন সাংহাই বন্দর পরিদর্শন করে। আইএনএস শক্তি ডেস্ট্রয়ার তিনটির জ্বালানি ও রসদ সরবরাহকারী ট্যাঙ্কার হিসাবে কাজ করে। জাহাজগুলি ২০১২ সালের ১৭ জুন বন্দরের পরিত্যাগ করে। বন্দরের ছেড়ে যাওয়ার আগে, জাহাজগুলি পিপলস লিবারেশন আর্মি নেভির সাথে একটি প্রস্থান মহড়া পরিচালনা করে।
আইএনএস শিবালিক ছিংতাওয়ে অনুষ্ঠিত পিপলস লিবারেশন আর্মি নেভির (পিএলএএন) ৬৫তম বার্ষিকী অনুষ্ঠানে অংশ গ্রহণ করে। ভারত, ইন্দোনেশিয়া ও চীন অপহরণ বিরোধী মহড়া সহ তিনটি উচ্চ পর্যায়ের মহড়া চালায়।
বি এল ল্যাকারটি বস্তু
বি এল ল্যাকারটি বস্তু হলো কিছু কিছু ছায়াপথের কেন্দ্রে দৃষ্ট দুর্লভ ও বিচিত্র বস্তু। সক্রিয় ছায়াপথ কেন্দ্রীনের(active galactic nuclei) এটি একটি উল্লেখযোগ্য দৃষ্টান্ত। এরা আসলে উপবৃত্তাকার ছায়াপথ। এরা প্রচন্ড শক্তিশালী অবলোহিত রশ্মি, দৃশ্যমান আলো এবং রেডিও তরঙ্গ বিকিরণ করে। এদের বর্ণালীতে শোষণ রেখা অথবা নির্গমণ রেখার কোনটাই দেখা যায় না। এদের সংক্ষেপে 'ল্যাকারটিড' বলে।
নাজিমউদ্দিন (ক্রিকেটার)
খেলোয়াড়ী জীবন
১৬ বছর বয়সে নাজিমউদ্দিনের প্রথম-শ্রেণীর ক্রিকেটে অভিষেক ঘটে। পরবর্তীতে তিনি বাংলাদেশ এ ক্রিকেট দল ও বাংলাদেশ অনূর্ধ্ব-১৯ ক্রিকেট দলে খেলার জন্য মনোনীত হন।
চমকপ্রদ ব্যাটিং নৈপুণ্যের কারণে দল নির্বাচকমণ্ডলীর মনোযোগ আকর্ষণ করতে সক্ষম হন তিনি। ২০০৭ সালের শুরুর দিকে ইংল্যান্ড এ দলের বিপক্ষে তার সফলতার প্রেক্ষিতে ক্রিকেটের বৃহৎ আসর হিসেবে ২০০৭ সালে তিনি প্রথমবারের মতো কেনিয়া গমন করেন ও দক্ষিণ আফ্রিকায় অনুষ্ঠিত টুয়েন্টি২০ প্রতিযোগিতায় অংশগ্রহণ করেন। পাকিস্তানের বিপক্ষে টি২০আই ক্রিকেটে ৮১ রানের গুরুত্বপূর্ণ ইনিংস খেলেন। এছাড়াও, আগস্ট-সেপ্টেম্বর, ২০০৮ সালে অস্ট্রেলিয়া সফরের জন্য জাতীয় দলের অন্যতম সদস্যরূপে মনোনীত হন। কিন্তু প্রস্তুতিমূলক খেলায় তার আঙ্গুলে ফাটল ধরায় কোন খেলায় অংশগ্রহণ করতে পারেননি।
২০১১-১২ মৌসুমে দুই টেস্ট সিরিজ খেলার জন্য ডিসেম্বর, ২০১১ সালে পাকিস্তানের বিপক্ষে জাতীয় দলে খেলার জন্য তাকে ডাকা হয়। চট্টগ্রামে অনুষ্ঠিত প্রথম টেস্টে উদ্বোধনী ব্যাটসম্যান হিসেবে তার টেস্ট অভিষেক ঘটে।
বিতর্ক
২০০৮ সালে তিনি ইন্ডিয়ান ক্রিকেট লীগে (আইসিএল) খেলার উদ্দেশ্যে বাংলাদেশের একদল খেলোয়াড়ের সাথে অংশগ্রহণ করেন। এরফলে অন্যান্যদের সাথে তিনিও দশ বছরের জন্য বাংলাদেশের ক্রিকেটে অংশগ্রহণের যোগ্যতা হারান। পরবর্তীতে ২০০৯ সালে আইসিএল ত্যাগ করে দেশে ফিরে আসেন। ফলে বাংলাদেশ ক্রিকেট বোর্ড সাবেক আইসিএল তারকা খেলোয়াড়দের উপর থেকে নিষেধাজ্ঞা প্রত্যাহার করে নেয়।
দ্য ওয়াল্ট ডিজনি কোম্পানি
এই কোম্পানি তার ব্যাপক পরিধি নিয়ে গঠিত চলচ্চিত্র নির্মাণ বিভাগ দ্যা ওয়াল্ট ডিজনি স্টুডিওসের জন্য সবচেয়ে বেশি বিখ্যাত, এবং বর্তমানে হলিউডের অন্যতম বিখ্যাত চলচ্চিত্র নির্মাণ প্রতিষ্ঠান। ডিজনি বিভিন্ন প্রচারমাধ্যম, যেমন: এবিসি-এর মালিক এবং কার্যকারক, নানা কেবল টেলিভিশন নেটওয়ার্ক যেমন ডিজনি চ্যানেল, ইএসপিএন, এ+ই নেটওয়ার্কস, এবিসি ফ্যামেলি, প্রকাশনা সংস্থা, পণ্যদ্রব্য এবং আরও ১৪টি আলাদা বিনোদন পার্কের মালিক এবং পরিচালক। এই সংস্থাটি প্রথমে মিকি মাউস নামের জনপ্রিয় কার্টুন চরিত্রের সৃষ্টি করে, যা পূর্বে তাদের লোগো ছিল।
নাইট্রোবেনজিন
নাইট্রোবেনজিন হল একটি বেনজিন জাত জৈব যৌগ যার রাসায়নিক সংকেত C6H5NO2। এটি রসায়নাগারে দ্রাবক ও ইলেক্ট্রোফাইল হিসেবে ব্যবহৃত হয়ে থাকে।
উৎপাদন
নাইট্রোবেনজিন তৈরী করা হয় বেনজিনের নাইট্রেশন দ্বারা এবং জল, সালফিউরিক অ্যাসিড ও নাইট্রিক অ্যাসিড-এর মিশ্রণ সহযোগে। এই উৎপাদন পদ্ধতিতে বিপুল তাপশক্তি উৎপন্ন হয় (ΔH = −১১৭ kJ/mol)। Benzol.svg + Nitronium ion vert.svg Nitrobenzol.svg
উনহেল
উনহেল (Unhel) ভারতের মধ্য প্রদেশ রাজ্যের উজ্জৈন জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯৫ মিটার (১৬২৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে উনহেল শহরের জনসংখ্যা হল ১৩,৯৫৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে উনহেল এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
সংযুক্ত আরব আমিরাত মহাকাশ সংস্থা
ইতিহাস
সংযুক্ত আরব আমিরাত ২০০৮ সালে একটি সর্ব-আরব মহাকাশ সংস্থা প্রতিষ্ঠার প্রস্তাব করেছিল, যা হবে ইউরোপীয় মহাকাশ সংস্থার মতো একটি বেসরকারি প্রকল্প। <!-- . The Arab Science and Technology Foundation said an agency for the Middle East and North Africa already had unofficial support from some governments and hoped that a regional organisation for disseminating satellite images could form an early foundation. The agency would monitor security and environmental changes with equatorial satellites. It would not develop its own launch capability, as that was commercially available. The proposed regional agency would reduce the cost of putting satellites into orbit and pool talent and research. Plans were submitted to the region's governments and pushed for at the Global Space Technology Forum in December 2009. The UAE had already launched satellites and established an Earth Observation Space Center in Abu Dhabi. However, little progress to establish the regional agency was made after the proposal.
In 2015, it formed a partnership with the Centre national d'études spatiales of France, as well as with the UK Space Agency.
Budget
The space agency has gathered about $5.2 billion of funding from government, private, and semi-private entities.
Strategic programme
The Agency's strategic goals were announced in May 2015 and include:
UAE Space Agency initiatives
The Agency is involved in directing, investing in, and promoting a number of initiatives. The UAE has launched prior to the existence of the Agency commercial satellites constructed by EADS (YahSat 1A and 1B), Boeing (Thuraya 1, 2 and 3) and MBRSC DubaiSat-1 and DubaiSat-2, developed as part of a technology transfer programme with South Korea's Satrec Initiative, resulting in an existing space sector investment of some $5.5 billion.
Space Science Research Centre, Al-Ain
The $27 million Al-Ain based Space Research Centre was announced on 25 May 2015. The centre is intended as an incubator for space research, development, and innovation. It will be involved in co-ordinating with a number of agencies, including the Emirates Mobile Observatory.
Emirates Lunar Mission
On September 29, 2020, Dubai's ruler, Sheikh Mohammed bin Rashid Al Maktoum announced the UAE's uncrewed mission to the Moon in 2024, as the country was seeking to expand its space sector. Sheikh Mohammed also said that the rover named "Rashid", after his father who is credited with modernizing Dubai, will cover "areas not yet reached in previous exploration missions".
Graduate degree programme in Advanced Space Science
In May 2015, an MoU was signed by Al Yah Satellite Communications Company (Yahsat), the Masdar Institute of Science and Technology and Orbital ATK Inc to create a Degree Programme in Advanced Space Science, the first such course of study in the Middle East. These three entities, with co-ordination and oversight from the UAE Space Agency, will launch the academic programme at Masdar Institute.
Space tourism
The space agency is working to bring space tourism to UAE from Al Ain International Airport serving as a potential space port for the agency. -->
বাস্তব সত্য
বাস্তব সত্য বা স্বীকৃত সত্য (Fact ফ্যাক্‌ট্‌) হচ্ছে এমন বিষয়সমূহ যেটা প্রকৃতপক্ষে বা বাস্তবে ঘটছে বা যা মূল ঘটনা  বা সঠিক ঘটনা। কোন বিষয়ের বাস্তব ও স্বীকৃত সত্য হওয়ার জন্য মূল যে বৈশিষ্ট্য থাকতে হয় তা হলো যাচাইযোগ্যতা। বাস্তব ও স্বীকৃত সত্য বাস্তব অভিজ্ঞতা, পরীক্ষা, তথ্যসূত্র বা তত্ত্ব দ্বারা বারংবার যাচাই করা সম্ভব।
ব্যুৎপত্তি
বাস্তব স্বীকৃত সত্যকে ইংরেজিতে Fact বলা হয় যা লাতিন শব্দ Factum থেকে উদ্ভূত।
দর্শনশাস্ত্রে বাস্তব সত্য
জ্ঞানদর্শন এবং অস্তিত্ববাদী দর্শনের পাঠে বাস্তব ও স্বীকৃত সত্য সম্পর্কে আলোচনা করা হয়। নিরপেক্ষতার প্রশ্ন এবং সত্যতা দুটোই বাস্তব ও স্বীকৃত সত্যের আলোচনায় বিবেচিত হয়। এটিকে সংজ্ঞায়িত করা হয় এভাবে যে, এটি হল এমন একটি ব্যাপার যেটি কিনা প্রকৃত অবস্থা।
বিজ্ঞানে বাস্তব ও স্বীকৃত সত্য
দর্শনশাস্ত্রের মতই বিজ্ঞানে বাস্তব ও স্বীকৃত সত্য হল বাস্তব অভিজ্ঞতাপ্রসূত এমন কিছু প্রমাণ যা প্রকৃতি, বৈজ্ঞানিক প্রক্রিয়া, বৈজ্ঞানিক কার্যকরণ, ইত্যাদি সম্পর্কে মৌলিক প্রশ্ন সৃষ্টি করে বা নতুন বৈজ্ঞানিক তত্ত্ব তৈরীর মাধ্যমে সেটিকে ব্যাখ্যা করার চেষ্টা করে। সাধারণ ধারনায় বলা যায় বৈজ্ঞানিক বাস্তব ও স্বীকৃত সত্য হল, বাস্তব এবং যাচাইযোগ্য পর্যবেক্ষণ, যেখানে তত্ত্ব (Theory) এবং অনুকল্পসমূহের (Hypothesis) উদ্যেশ্য হল এইসকল বাস্তব ও স্বীকৃত সত্যের ব্যাখ্যা প্রদান করা।
নেত্রকোণা পৌরসভা
সীমানা
২১.০২ বর্গকিলোমিটার। পৌরসভার দুই দিকে মগড়া ও ধলাই নদী দ্বারা বেষ্টিত।
ইতিহাস
১৮৮৭ খ্রিষ্টাব্দে এটি স্থাপিত হয়। ধীরে ধীরে ক্রমবিকাশ হয়ে পৌরসেবার চাহিদা বৃদ্ধি ও প্রাপ্তির সমন্বয় সাধনের উন্নতির ফলে নেত্রকোণা পৌরসভা বিগত ১০ অক্টোবর ১৯৯৬ খ্রিষ্টাব্দে ক শ্রেনীতে উন্নতি হয়।
অবস্থান
পৌরসভাটি মগড়া ও ধলাই নদী দ্বারা বেষ্টিত।
আয়তন ও জনসংখ্যা
নেত্রকোনা পৌরসভা ১৮৮৭ খ্রিষ্টাব্দে স্থাপিত হয়। ধীরে ধীরে ক্রমবিকাশ হয়ে পৌরসেবার চাহিদা বৃদ্ধি ও প্রাপ্তির সমন্বয় সাধনের উন্নতির ফলে নেত্রকোনা পৌরসভা বিগত ১০/১০/১৯৯৬ খ্রিষ্টাব্দে ‘‘ক ’’শ্রেনীতে উন্নতি হয়।
পৌরসভাটি মগড়া ও ধলাই নদী দ্বারা বেষ্টিত। বর্তমান  আয়তন ২১.০২ বর্গকিলোমিটার, মোট ওয়ার্ড-০৯(নয়) টি। একজন মেয়র, প্রতি ওয়ার্ডে একজন হিসাবে ০৯(নয়) জন সাধারণ কাউন্সিলর ও প্রতি তিন ওয়ার্ডের একজন সংরক্ষিত আসনের (মহিলা) কাউন্সিলর হিসাবে মোট ৩ জন কাউন্সিলর সহ মোট ১৩ সদস্য নিয়ে পৌর পরিষদ গঠিত। নেত্রকোনা পৌরসভায় জন সংখ্যা মোট ১,০২,০০০  জন। পৌরসভায় হোল্ডিং সংখ্যা ১১,৪১৫ টি, উল্লেখযোগ্যের মধ্যে নম্বর রয়েছে, ১২(বার) টি হাট /বাজার ,৫০ টি শিক্ষা প্রতিষ্ঠান, ৫৯ টি মসজিদ, ১১ টি মন্দির, ০৩ টি কবর স্থান, ০৩ টি শ্মশান ঘাট, ০৩ টি বাস টার্মিনাল, ৩১.৬০ কিলোমিটার ড্রেইন, ১১৮.৭৯ কিলোমিটার রাস্তা ও   ১১৪৯টি সড়ক বাতি  রয়েছে।
সেবা মূলক খাত সমূহের মধ্যে নিরাপদ পানি সরবরাহ, অনলাইনের মাধ্যমে জন্ম ও মৃত্যু নিবন্ধন সনদ প্রদান ,পরিস্কার পরিচ্ছন্নতা এবং অভিজ্ঞ মেডিক্যাল অফিসার (এম বি বি এস) দ্বারা স্বাস্থ্য সেবা প্রদান করা হয়। উল্লেখ্য যে, জন্ম নিবন্ধন কার্যক্রমে ঢাকা বিভাগের মধ্যে নেত্রকোনা জেলা ২য় স্থানে রয়েছে। তাছাড়া পৌরশহর নিয়মিত পরিষ্কার পরিচ্ছন্ন রাখার দাায়িত্ব যথাযথভাবে পালন করে যাচ্ছে, পৌরসভা নিরাপদ পানি সরবরাহের লক্ষ্যে ৩৩ কিলোমিটার পাইপ লাইন, ৬,৮০,০০০ লিটার সম্পন্ন ০২ টি ওভার হেড ট্যাঙ্ক ও ০৫ টি নতুন  উৎপাদক নলকুপ এবং পৌর এলাকায় স্যানিটেশন ব্যবস্থার উন্নতির জন্য পাবলিক টয়লেট,কমিউনিটি ল্যট্রিন, স্কুল ল্যাট্রিন ও দরিদ্র জনগোস্টির জন্য হাউজহোল্ড ল্যাট্রিন মোট- ৭০ টি বিভিন্ন ধরনের টয়লেট স্থাপনের কাজ বাস্তবায়নাধীন রয়েছে।
নেত্রকোনা পৌর পরিষদ কর্তৃক জনসেবা নিশ্চিতএর লক্ষ্যে সিটিজেন চার্টার প্রস্ত্তত করতঃ নোটিশ বোর্ডসহ উন্মুক্ত জায়গায় টানানো রয়েছে। তথ্য অধিকার অইন - ২০০৯ অনুযায়ী  পৌরবাসীর তথ্য সেবা নিশ্চিত করার উদ্দেশ্যে পৌর কার্যালয়ের একটি কক্ষে তথ্য সেবা কেন্দ্র স্থাপন করা হয়েছে।
রেয়াজুদ্দীন মাশহাদী আহমদ
রেয়াজুদ্দীন আহমদ মাশহাদী  ছিলেন একজন বাঙালি মুসলিম লেখক, দার্শনিক ও চিন্তাবিদ।
প্রাথমিক জীবন
মাশহাদী ১৮৫২ সালে চরণ, রতনগঞ্জ, টাঙ্গাইল জেলা, বাংলার প্রেসিডেন্সী, ব্রিটিশ রাজ্যে জন্মগ্রহণ করেন। তিনি বাংলা, ইংরেজি, সংস্কৃত এবং উর্দু বিষয়ে পারদর্শী ছিলেন।
কর্মজীবন
মাশদী ১৮৮৬ সালে বাঙালি ও সংস্কৃত বিভাগের অধ্যাপক হিসেবে কলকাতায আলীয়া মাদ্রাসায় যোগ দেন। ১৮৯২ সালে তিনি কুমুদি প্রবন্ধ প্রকাশ করেন। তিনি আলিয়া মাদ্রাসায় ৭ বছর শিক্ষকতা করেন। তিনি কলকাতার সাহিত্য কর্মের সাথে জড়িত ছিলেন এবং মীরজাউদ্দীন আহমদ, মুহাম্মদ রেজাউদ্দীন আহমদ ও শেখ আবদুর রহিমের সাথে কাজ করেন । একসঙ্গে তারা বাংলায় একটি ইসলামী সাহিত্য দৃশ্য তৈরি। তিনি ইসলামের তত্ত্ব প্রকাশ করেছেন: ১৮৮৮ সালে ভলিউম ও প্রকাশিত ১৮৮৯ সালে ভলিউম দুটি প্রকাশ করেছিলেন।
১৮৮৯ সালে মাশহাদী সমাজ ও সংস্কৃত প্রকাশ করেন এবং মুসলমানদের রূপান্তর রোধের উদ্দেশ্যে মুসলিমদের সাংস্কৃতিক ঐতিহ্য সম্পর্কে ১৮৯০ সালে অগ্নিকুকুট প্রকাশ করেন। তার গ্রন্থ সমাজ ও সংসারক ছিলেন ব্রিটিশ ঔপনিবেশিক সরকার কর্তৃক নিষিদ্ধ প্যান-ইসলামবাদী জামাল আল-দীন আল আফগানীর জীবন। তিনি ১৮৯৫ সালে সুরিয়া বিজয়ের রচনা করেন। তিনি একটি সাপ্তাহিক, সুধাকার প্রকাশনায় জড়িত ছিলেন। ১৯০০ সালে সাবেক ম্যানেজার ও লেখক মীর মোশাররফ হোসেনের পরিবর্তে তিনি আবদুল করিম গজনভির সম্পত্তিতে যোগ দেন। তিনি সিদ্ধান্ত পাঞ্জিকা নামে একটি পত্রিকা প্রকাশ করেন।
মৃত্যু
১৯১৮ সালের ২০ সেপ্টেম্বর মাশহাদী মৃত্যুবরণ করেন।
জাফরাবাদ ইউনিয়ন
জাফরাবাদ ইউনিয়ন বাংলাদেশের কিশোরগঞ্জ জেলার একটি প্রশাসনিক অঞ্চল।
অবস্থান
এটি কিশোরগঞ্জ জেলার করিমগঞ্জ জেলায় অবস্থিত।
আয়তন
জাফরাবাদ ইউনিয়নের মোট আয়তন ৬.০২১ বর্গকিলোমিটার।
জনসংখ্যা
২০১১ সালের আদমশুমারী অনুযায়ী এই ইউনিয়নের বর্তমান জনসংখ্যা ২৩,২০৭ জন।
প্রশাসনিক কাঠামো
জাফরাবাদ ইউনিয়ন ১২ টি মৌজা এবং ১২ টি গ্রামে বিভক্ত।
শিক্ষা ব্যবস্থা
এই ইউনিয়নে সাক্ষরতার হার ৫৪.২৪% এখানে একটি পলিটেকনিক ইনস্টিটিউট,একটি মেডিকেল কলেজ ও হাসপাতাল, একটি মহাবিদ্যালয়, একটি উচ্চ বিদ্যালয়, পাঁচটি প্রাথমিক বিদ্যালয়, চারটি মাদ্রাসা রয়েছে।
জনপ্রতিনিধি
ইউনিয়নের বর্তমান চেয়ারম্যান জনাব আবু সাদাৎ মুহাম্মদ সায়েম
ধর্মীয় উপাসনালয়
এখানে মসজিদের সংখ্যা ২১ টি এবং ঈদগাহ ১ টি।
তিস্তা সেচ প্রকল্প
তিস্তা সেচ প্রকল্প হলো বাংলাদেশের উত্তরাঞ্চলে অবস্থিত দেশের বৃহত্তম সেচ প্রকল্প। এ প্রকল্পটি নীলফামারী, রংপুর ও দিনাজপুর জেলার ৫ লক্ষ ৪০ হাজার হেক্টর জমিতে সেচ সুবিধা প্রদান করে। এর কাজ শুরু হয় ১৯৭৯ সালে এবং শেষ হয় ১৯৯০ সালে। সেচ প্রকল্পটির পরিচালনা ও রক্ষনাবেক্ষনের দায়িত্বে রয়েছে পানি সম্পদ মন্ত্রণালয়ের বাংলাদেশ পানি উন্নয়ন বোর্ড।
অবস্থান
লালমনিরহাট জেলার হাতীবান্ধা উপজেলার দোয়ানি নামক স্হানে অবস্থান। রংপুর শহর থেকে এর দুরত্ব ৬১ কিলোমিটার। লালমনিরহাট শহর থেকে দুরত্ব প্রায় ৭০ কিলোমিটার।
ইতিহাসের মূল বিষয়
উত্তরাঞ্চল খরাপিড়িত এলাকা হওয়ায় তৎকালিন ব্রিটিশ আমলে ১৯৩৭ সালে তিস্তা ব্যারেজ নিমার্ণের পরিকল্পনা গ্রহণ করা হয়। তবে এর মুল পরিকল্পনা গ্রহণ করা হয় ১৯৫৩ সালে পাকিস্তান আমলে। ১৯৫৭ সালে নির্মাণ কাজ শুরুর পরিকল্পনা থাকলে রাজনৈতিক অস্থিতিলতার কারণে তা সম্ভব হয়নি। পরবর্তীতে দেশ স্বাধীন হওয়ার পর ১৯৭৯ সালে ব্যারেজ নির্মাণের কাজ শুরু হয় এবং ১৯৮৫ সালে সৌদি উন্নয়ন তহবিল ও ইসলামিক ডেভেলপমেন্ট ব্যাংক এবং আবুধাবি উন্নয়ন তহবিলের প্রায় ২,৫০০কোটি টাকা ব্যয়ে তিস্তা ব্যারেজসহ সেচ যোগ্য কৃষিজমি ও জলকাঠামো নির্মাণ শুরু হয়। ১৯৯০ সালে এর নির্মাণ কাজ শেষ হয় এবং একই বছর ৫ আগস্ট এর কার্যক্রম চালু হয়। এর মোট নির্মাণ ব্যয়ছিল ১৫শ কোটি টাকা এবং ৫ লক্ষ ৪০ হাজার হেক্টর জমিতে সেচ সুবিধা প্রদান করে। ২০১৬ সালে ২৬৬ হেক্টর জমি অধিগ্রহণ করা হয়।
পর্যটন
লালমনিরহাট জেলার অন্যতম একটি পর্যটন কেন্দ্র হচ্ছে তিস্তা ব্যারেজ। তিস্তা ব্যারেজ ও সেচ প্রকল্প নিয়ে গড়ে উঠেছে বিনোদন স্পট। প্রাকৃতিক সৌন্দর্যে ভরপুর তিস্তার ব্যারেজের উজানে বাঁধ দিয়ে ঘেরা কৃত্রিম জলরাশি, সেচ বাইপাস খাল, বনায়ন আর পাথর দিয়ে বাধাঁনো পাড় সব মিলে এক মনোরম পরিবেশ। শীতকালে এখানে প্রচুর অতিথি পাখির আগমন ঘটে।
সংকট ভর
ক্রিটিক্যাল মাস, ক্রান্তি ভর বা সংকট ভর হলো কোনো ফিসাইল মেটেরিয়ালের (সহজ ভাষায়, যে পদার্থে ফিসন ঘটে) সর্বনিম্ন পরিমাণ, যা (নির্দিষ্ট পরিস্থিতিতে) একটি স্ব-নির্ভর বিক্রিয়া নিউক্লিয়ার চেইন রিঅ্যাকশনের জন্য (চেইন রিঅ্যাকশন শুরু হয়ে চলতে থাকবে) প্রয়োজন। এটি বেশ কিছু বিষয়ের উপরে নির্ভর করে। যেগুলির মধ্যে রয়েছে ফিসাইল মেটেরিয়ালের প্রকৃতি, ঘনত্ব, বিশুদ্ধতা, আকৃতি, পরিপার্শ্বিক অবস্থা ইত্যাদি। পারমাণবিক অস্ত্র সংক্রান্ত ক্ষেত্রে ক্রিটিক্যাল মাস একটি খুবই গুরুত্বপূর্ণ বিষয়।
ব্যাখ্যা
যে নিউক্লিয় বিক্রিয়ায় একটি পরমাণু ভেঙ্গে (জোড়পূর্বক অথবা স্বতঃস্ফূর্ত) একাধিক হালকা ভিন্ন মৌলের পরমাণু তৈরি করে তাকে নিউক্লিয় ফিশন বিক্রিয়া বলে। প্রায় সকল ফিশন বিক্রিয়ায়ই মুক্ত নিউট্রন উৎপন্ন হয়। এই নিউট্রনগুলাের আঘাতে আরও নিউক্লিয়াসে ফিশন ঘটতে থাকে এবং চেইন রিঅ্যাকশন শুরু হয়।
কার্যকর নিউট্রন গুণক, k, হল ফিশন বিক্রিয়ায় উৎপন্ন গড় নিউট্রন সংখ্যা যেগুলো আরো ফিশন ঘটায়।
k < 1 হলে সিস্টেমে কোন চেইন রিঅ্যাকশন টিকতে পারে না। এক্ষেত্রে ফিসাইল ম্যাটেরিয়ালের ভরকে বলা হয় সাবক্রিটিক্যাল মাস।
যখন k = 1 হয়, তখন প্রত্যেক ফিশন গড়ে একটি ফিশন ঘটিয়ে থাকে। ফলে, চেইন রিঅ্যাকশন শুরু হয় এবং বিক্রিয়ার হার ধ্রুব থাকে। এক্ষেত্রে ফিসাইল ম্যাটেরিয়ালের ভরকে বলা হয় ক্রিটিক্যাল মাস।
k > 1 হলে, বিক্রিয়ার হার ক্রমেই বাড়তে থাকে। এক্ষেত্রে ফিসাইল ম্যাটেরিয়ালের ভরকে বলা হয় সুপারক্রিটিক্যাল মাস। নিউক্লিয়ার বোমার ক্ষেত্রে এমনটি ঘটে থাকে।
একটি কঠিন গোলোকের আয়তন ও পৃষ্ঠের অনুপাত হয় সবচেয়ে বেশি (অন্য কোনো আকৃতির চেয়ে)। তাই, খুব কম ইলেক্ট্রনই এর থেকে পালাতে সক্ষম হয়। ফলে, গোলোকের ক্রিটিক্যাল মাস হয় সবচেয়ে কম। এছাড়াও তাপমাত্রা, ঘনত্ব ইত্যাদির কারণেও ক্রিটিক্যাল মাস বিভিন্ন ক্ষেত্রে বিভিন্ন হয়। নিউট্রন রিফ্লেক্টরের ব্যাবহারেও ক্রিটিক্যাল মাসের পরিমাণ কমে যায়।
বেশীরভাগ ক্ষেত্রেই ক্রিটিক্যাল মাস সম্পর্কিত তথ্য গোপন রাখা হলেও কিছু তথ্যকে ডিক্লাসিফাইড করা হয়েছে। নীচে সাধারণ ঘনত্বে কিছু পদার্থের গোলোকের ক্রিটিক্যাল মাসের পরিমাণ দেওয়া হলো:
thumb|একটি সম্ভাব্য নিউক্লিয় ফিশন বিক্রিয়া|308x308পিক্সেল
আতাউর রহমান (দ্ব্যর্থতা নিরসন)
আতাউর রহমানবলতে যাদেরকে বোঝানো হতে পারে -
ডেরিক ব্র্যাংম্যান
ডেরিক ব্র্যাংম্যান (জন্ম: ২৪ আগস্ট ১৯৮৭) বারমুডিয়ান ক্রিকেটার । ২০১৩ আইসিসি ওয়ার্ল্ড টি-টোয়েন্টি কোয়ালিফায়ার টুর্নামেন্টের জন্য তাকে বারমুডার দলে জায়গা দেওয়া হয়েছিল। ১৫ নভেম্বর ২০১৩-তে টি-টোয়েন্টি টুর্নামেন্টের সময় তিনি স্কটল্যান্ডের বিপক্ষে খেলেছিলেন।
আগস্ট ২০১৯ সালে, তাকে ২০১৮–১৯ আইসিসি টি-টোয়েন্টি বিশ্বকাপ আমেরিকান টুর্নামেন্টের আঞ্চলিক ফাইনালের জন্য বারমুডার স্কোয়াডে নাম দেওয়া হয়েছিল। ১৯ আগস্ট ২০১৯-এ তিনি কানাডার বিপক্ষে বারমুডার হয়ে টি-টোয়েন্টি আন্তর্জাতিক (টি-টোয়েন্টি) আত্মপ্রকাশ করেছিলেন। ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিতব্য আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য বারমুডার স্কোয়াডে তাকে নাম দেওয়া হয়েছিল। ২০১৯ সালের নভেম্বরে ওমানের ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য বারমুডার স্কোয়াডে তাকে নাম দেওয়া হয়েছিল। ২০১৮ সালের ৮ ই ডিসেম্বরে তিনি কেনিয়ার বিপক্ষে বারমুডায় লিস্ট এ ক্রিকেটে আত্মপ্রকাশ করেছিলেন।
ল্যাংকাট সালতানাত
ডান|থাম্ব| ১৯০৫ সালে ল্যাংকাট সুলতানি প্রাসাদ।
প্রারম্ভিক ইতিহাস
আনুমানিক ১৫৬৮ সালে আরু রাজ্যের একজন সামরিক কমান্ডার একটি রাজ্য স্থাপন করেন যা আধুনিক ল্যাংকাত সালতানাতের অগ্রদূত ছিল। তবে প্রথম সুলতান ছিলেন শ্রী পাদুকা তুয়াঙ্কু সুলতান আল-হাজ মুসা আল-খালিদ আল-মহাদিয়া হদাম শাহ, যিনি সুলতান মুসা নামে পরিচিত, যাকে ডাচ রাজা ১৮৮৭ সালে সুলতান উপাধিতে ভূষিত করেন, যেমনটি ডাচ ইস্ট ইন্ডিজে তাদের সেবার জন্য কৃতজ্ঞতার প্রতীক হিসাবে দেলি, সের্দাং এবং আসাহানের শাসকরা ছিলেন। ডাচ ঔপনিবেশিক কর্তৃপক্ষ পরোক্ষভাবে পূর্ব সুমাত্রা নিয়ন্ত্রণ করতে মালয় সুলতানদের ব্যবহার করতে সক্ষম হয়েছিল। এই সুলতানরা ডাচদের সাথে রাজনৈতিক চুক্তি স্বাক্ষর করে, এবং জমি ব্যবহারের উপর তাদের নামমাত্র কর্তৃত্বের অংশ হিসাবে, তারা বিদেশী স্বার্থকে তামাক এস্টেট নিয়ন্ত্রণের অনুমতি দেওয়া প্রতিটি জমির ছাড়ের জন্য ব্যক্তিগতভাবে রয়্যালটি পায়। তাদের মালয় প্রজাদের উপর নিয়ন্ত্রণ এবং তাদের সালতানাতদের নিরাপত্তার নিশ্চয়তাও দেওয়া হয়েছিল।
ডাচ ঔপনিবেশিক কর্তৃপক্ষের সাথে সহযোগিতা
ওলন্দাজবা ডাচদের সাথে সহযোগিতামূলক সম্পর্ক সমস্ত সুলতানদের প্রচুর ধনী করে তুলেছিল। তামাকের পাশাপাশি তেল শোষণের জন্যচুক্তিও স্বাক্ষরিত হয় এবং ১৯১৫ সালের মধ্যে ল্যাংকাত সালতানাতের আয়ের ৩৭.৯ শতাংশ সরাসরি সুলতান মুসার পুত্র সুলতান আব্দুল আজিজ আব্দুল জলিল রআহমাদ শাহের কাছে চলে যায়, যিনি ১৮৯৩ সালে সিংহাসন উত্তরাধিকার সূত্রে পেয়েছিলেন। আব্দুল আজিজ সালতানাতের আসন তানজং পুরায় বিশাল আজিজি মসজিদনির্মাণ করেন এবং একটি ধর্মীয় শিক্ষা কেন্দ্র প্রতিষ্ঠা করেন।
সালতানাতের অবসান
১৯৪৬ সালের মার্চ ের সামাজিক বিপ্লবের ফলে সালতানাত টি পড়ে যায়, যা সামন্ততান্ত্রিক এবং ডাচ পন্থী অ্যারিস্টোক্র্যাসি হিসাবে দেখা হয় তার বিরুদ্ধে একটি আন্দোলন। ল্যাংকাটের সালতানাত ৫ মার্চ বিলুপ্ত ঘোষণা করা হয়। ৯ মার্চ, প্রাসাদটি দখল করা হয়, সাতজন অভিজাতকে হত্যা করা হয় এবং সুলতানকে প্রজাতন্ত্রের কর্তৃপক্ষের কাছে হস্তান্তর করা হয়। ৯ মার্চ প্রাসাদটি আটক করা হয়, সাতজন অভিজাত কে হত্যা করা হয় এবং সুলতানকে রিপাবলিকান কর্তৃপক্ষের কাছে হস্তান্তর করা হয়। ১৯৪৭ সালের জুলাই মাসে ডাচ বাহিনী ইন্দোনেশিয়া প্রজাতন্ত্রের বিরুদ্ধে সামরিক আক্রমণ শুরু করে। মাহমুদ আব্দুল এপ্রিল ১৯৪৮ সালে মারা যান।
টেপ্রীগঞ্জ ইউনিয়ন
টেপ্রীগঞ্জ ইউনিয়ন বাংলাদেশের রংপুর বিভাগের পঞ্চগড় জেলার দেবীগঞ্জ উপজেলার একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,০৬৬ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ১২টি।
আতাউর রহমান (রাজনীতিবিদ)
আতাউর রহমান একজন পাকিস্তানি রাজনীতিবিদ। বর্তমানে তিনি সিনেটর হিসাবে দায়িত্ব পালন করছেন। পিপিপি সরকারের সময় ২০০৮ থেক ২০১০ সাল পর্যন্ত তিনি ফেডারেল পর্যটন মন্ত্রীর দায়িত্বও পালন করেছেন। বর্তমানে তিনি খাইবার পাখতুনখুয়ার জেইউআই (এফ)-এর সহসভাপতি। তিনি জেইউআই (এফ)-এর পাকিস্তানের আমির মাওলানা ফজল-উর-রেহমানের ভাই এবং তৎকালীন পশ্চিমবঙ্গ প্রদেশের প্রাক্তন মুখ্যমন্ত্রী র দ্বিতীয় পুত্র মাওলানা মুফতি মাহমুদ। মুফতি মাহমুদ ব্রিটিশ ভারতের এবং ১৯৪৭ সালের পূর্বে জমিয়তে উলামায়ে হিন্দের নেতা ছিলেন।
জন্ম ও প্রাথমিক জীবন
আতাউর রহমান ২৫ জুলাই ১৯৬৫ সালে ডেরা ইসমাঈল খান জেলার আব্দুল খয়েল গ্রামে জন্মগ্রহণ করেন। তার পিতা মুফতি মাহমুদ। তিনি তার পিতার কাছে থেকে প্রাথমিক শিক্ষা আবদুল খাইল গ্রামে পেয়েছিলেন। পরবর্তীতে তিনি ইসলামী পড়াশুনার জন্য মুলতান কাসিম উল উলূম মাদ্রাসায় ভর্তি হন। ১৯৮৭ সালে বেফাকুল মাদারিস তাকে 'শাহাদাত উল আলিমিয়া' ডিগ্রি প্রদান করে। নয় বছর পরে তিনি গোমাল বিশ্ববিদ্যালয় থেকে ইসলামিতে স্নাতকোত্তর ডিগ্রি লাভ করেন। স্নাতকোত্তর করার পরে, তিনি বিখ্যাত ধর্মীয় ইনস্টিটিউট জামিয়া-তুল-মারিফ-আলশরিয়া, ডিআই খানে উলূম ইসলামিয়ায় পড়ানো শুরু করেন। তিনি একই ইনস্টিটিউটের প্রধান মুহতামিমও ছিলেন।
রাজনৈতিক ও কর্মজীবন
১৯৯৮ সালে তিনি ডেরা ইসমাইল খানের দলীয় নির্বাচন কমিশনার হিসাবে নিযুক্ত হন। একই বছরে তিনি খাইবার পাখতুনখুয়ার জেআইআই-এর জয়েন্ট সেক্রেটারি হিসাবে নিযুক্ত হন। ২০০২ সালে তিনি খাইবার পাখতুনখোয়ার দলের নির্বাচন কমিশনার হিসাবে নিযুক্ত হন। একই বছরে তিনি জেলা ডেরা ইসমাইল খানের পক্ষে দলের সভাপতি / আমির পদে নিযুক্ত হন। ২০০৬ সালে তিনি খাইবার পাখতুনখোয়ার ভাইস প্রেসিডেন্ট / নায়েব আমির জেআইআই নির্বাচিত হন। ২০০৬ সাল থেকে তিনি একই দলে রয়েছেন।
তিনি টানা দু'বার পাকিস্তানের জাতীয় পরিষদের সদস্য হিসাবে এনএ-২৫ জেলা ট্যাঙ্ক থেকে নির্বাচিত হয়েছিলেন। তার প্রথম নির্বাচনে তিনি প্রধান প্রতিযোগী দাওয়ার খান কুন্ডিকে প্রায় ৭২,০০০ পরাজিত করেছিলেন। ২০০৮ সালের দ্বিতীয় নির্বাচনে তিনি প্রাক্তন প্রাদেশিক মন্ত্রী হাবিব উল্লাহ খান কুন্ডি ওরফে বাবু খানকে পরাজিত করেছিলেন, তবে উক্ত ফলাফল নিয়ে বিতর্ক হয়েছিল এবং বাবু খান দাবি করেছেন যে নির্বাচনটি অন্যায্য ছিল এবং তিনি পাকিস্তানের সুপ্রিম কোর্টে একটি মামলা দায়ের করেছিলেন। সুপ্রিম কোর্ট ফলাফল সাফ করে মাওলানা আতাউর রহমানকে পাকিস্তানের জাতীয় পরিষদের সদস্য হিসাবে ঘোষণা করে। সেই সময় কেন্দ্রীয় নির্বাহী কমিটির দ্বারা গৃহীত সর্বসম্মত সিদ্ধান্তে জেআইআই পিপিপি সরকারে জোটের শরিক হিসাবে যোগ দেয় এবং তাকে পর্যটন মন্ত্রীর পোর্টফোলিও দেওয়া হয়।
পারিবারিক জীবন
তার পিতা মুফতি মাহমুদ ছিলেন ভারতীয় জাতীয় কংগ্রেসের একজন সদস্য এবং জমিয়ত উলামায়ে হিন্দের অন্যতম একজন প্রতিষ্ঠাতা সদস্য ও ১৯৭২ থেকে ১৯৭৩ সাল পর্যন্ত খাইবার পাখতুনখোয়ার মুখ্যমন্ত্রীর দায়িত্ব পালনকারী ইসলামিক পণ্ডিত ও রাজনীতিবিদ। তিনি এবং তার পরিবার দেওবন্দী আন্দোলনের অংশ।  তার ভাই ফজলুর রহমান একজন পাকিস্তানি রাজনীতিবিদ, যিনি জমিয়ত উলামায়ে ইসলাম (এফ)-এর বর্তমান সভাপতি। ১৯৮৮ সাল থেকে বর্তমান পাকিস্তানের জাতীয় পরিষদের সদস্য। সাবেক মন্ত্রী ও ২০০৪ থেকে ২০০৭ পর্যন্ত বিরোধীদলীয় নেতা ছিলেন।
বরাইলি
জনসংখ্যার উপাত্ত
ভারতের ২০০১ সালের আদমশুমারি অনুসারে বরাইলি শহরের জনসংখ্যা হল ২৫,২১৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে বরাইলি এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
মারসিকান বাদামি ভাল্লুক
মারসিকান বাদামি ভাল্লুক (উর্সাস আর্কটোস মারসিকানাস) হলো বাদামি ভাল্লুকের একটি উপপ্রজাতি। এই ভাল্লুক এপেনি বাদামি ভাল্লুক নামেও পরিচিত। এই ভাল্লুককে ইউরেশীয় বাদামি ভাল্লুকের রূপ মনে করা হতো। কিন্তু পরে এই ভাল্লুককে একটি উপপ্রজাতি বানানো হয়েছে।
কবির আলী
কবির আলী (জন্ম: ২৪ নভেম্বর ১৯৮০) হলেন পাকিস্তানি বংশদ্ভুত একজন ইংরেজি ক্রিকেটার। তিনি বর্তমানে ইংরেজি কাউন্টি চ্যাম্পিয়নশিপ ল্যাঙ্কাশায়ার এর হয়ে খেলছেন। তিনি একজন ডান হাতি সিম বোলার এবং প্রয়োজনীয় লো অর্ডার ডান হাতি ব্যাটসম্যান হিসেবে পরিচিত, তবে ক্রিকেটের বাইরে তিনি একজন মডেল হিসাবেও পরিচিত। তিনি ক্রিকেটারদের কাদের আলী এবং মইন আলীর প্রথম চাচাত ভাই হন, যারা উভয় ওরচেস্টারশায়ার এর হয়ে কবির (কাদের এখন গ্লৌচেস্টারশায়ার দল) এর হয়ে খেলছেন।
খেলোয়াড়ী জীবন
কবির আলী ফেব্রুয়ারি ২০১২ সালে বাংলাদেশ প্রিমিয়ার লিগের টুয়েন্টি-২০ প্রতিযোগীতায় বরিশাল বার্নার্স যোগ দেন।
২ নভেম্বর ২০১২ সালে কবির আলী দুই বছরের চুক্তিতে ল্যাঙ্কাশায়ার দলে যোগ দেন। কাদের সোজা ফিরে কাউন্টি শীর্ষ দল ল্যাঙ্কাশায়ার এর অবিচ্ছেদ্য অংশ হয়ে ওঠেন। তিনি সাধারণত ব্যাটসম্যানদের সীমিত ও উপযোগী উইকেট নিতে পছন্দ করেন যার ফলে ১৮ এবং ২০ ওভারের বোলিং প্রায়ই টি২০ সাইডের জন্য ডেথ বল করে থাকেন।
বট শিংঘী
বট শিংঘী (বৈজ্ঞানিক নাম: Olyra longicaudata) (ইংরেজি: Bannertail catfish) হচ্ছে Bagridae পরিবারের Olyra গণের একটি স্বাদুপানির মাছ।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে তথ্যের অভাবের কথা উল্লেখ করা হয়েছে।
ইশারা ভাষা
ইশারা ভাষা বা সাংকেতিক ভাষা বা প্রতীকী ভাষা (Sign language) বলতে শরীরের অঙ্গ-প্রত্যঙ্গ বিশেষ করে হাত ও বাহু নড়ানোর মাধ্যমে যোগাযোগ করার পদ্ধতিকে বোঝানো হয়। মুখের ভাষাতে যোগাযোগ করা অসম্ভব বা অযাচিত হলে এই ভাষা ব্যবহার করা হয়। সম্ভবত মুখের ভাষার আগেই ইশারা ভাষার উদ্ভব ঘটে। মুখের বিকৃত ভঙ্গিমা, কাঁধের ওঠানামা কিংবা আঙুল তাক করাকে এক ধরনের মোটা দাগের ইশারা ভাষা হিসেবে গণ্য করা যায়। তবে প্রকৃত ইশারা ভাষাতে হাত ও আঙুল দিয়ে সৃষ্ট সুচিন্তিত ও সূক্ষ্ম দ্যোতনাবিশিষ্ট সংকেত সমষ্টি ব্যবহৃত হয়, এবং এর সাথে সাধারণত মুখমণ্ডলের অভিব্যক্তিও যুক্ত করা হয়। মূক ও বধির লোকেরা নিজেদের মধ্যে যোগাযোগের জন্য ইশারা ভাষার ব্যবহার করে থাকেন।
রিম্যানীয় বৃত্ত
ধর্মাবলী
একক বৃত্তের ইউক্লিডীয় ব্যাসের 2 এর গতানুগতিক মানের বিপরীতে রিম্যানীয় বৃত্তের ব্যাসের মান π ।
গণিতের ভাষায় অন্য কারও উপগ্রুপ এরূপ গ্রুপের মতো কিছু গাণিতিক কাঠামো নিয়ে গঠিত একটি সংঘটনের ভিন্ন আরেকটি সংঘটনে বিদ্যমান থাকার ব্যাপারটিই সংস্থাপন। অন্যভাবে সংস্থাপন হল সেই মানচিত্র যা একটি উপ-স্থানকে (ক্ষুদ্র কাঠামোকে) সম্পূর্ণ স্থানে (বৃহৎ কাঠামোতে) মানচিত্রায়ন করে। +1 ধ্রুব গসীয় বক্রতাযুক্ত কোন দ্বি-গোলকের নিরক্ষরেখা অথবা এর যেকোন মহাবৃত্ত হিসেবে রিম্যানীয় বৃত্তের অন্তর্ভুক্তিকরণের অর্থ মেট্রিক স্থানসমূহের ন্যায় একটি সমমাত্রিক সংস্থাপন। হিলবার্ট জগতে রিম্যানীয় বৃত্তের কোন সমমাত্রিক সংস্থাপন নেই।
গ্রোমভের পূরণ অনুমান
রাশিয়ান গণিতবিদ মিখাইল গ্রোমভ কর্তৃক উত্থাপিত একটি দীর্ঘমেয়াদি উন্মুক্ত সমস্যা রিম্যানীয় বৃত্তের পূরণ ক্ষেত্রের গণনা সম্পর্কিত। পূরণ ক্ষেত্রের মান 2π হবে বলে অনুমান করা হয় যেখানে 2π হচ্ছে +1 ধ্রুব গসীয় বক্রতার অর্ধগোলকের একটি লব্ধ মান।
চট্টগ্রাম-৯
চট্টগ্রাম-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৬নং আসন।
সীমানা
চট্টগ্রাম-৯ আসনটি চট্টগ্রাম শহরের চট্টগ্রাম সিটি কর্পোরেশন ১৫, ১৬, ১৭, ১৮, ১৯, ২০, ২১, ২২, ২৩, ৩১, ৩২, ৩৩, ৩৪ ও ৩৫ নং ওয়ার্ড নিয়ে গঠিত।
আবাদ
right|thumb|275x275|বৃষ্টির পরে ট্রাক্টর যন্ত্র দিয়ে আবাদ করা হচ্ছে। আবাদ হল এক খন্ড ভূমি বা জমিকে বিভিন্ন ধরনের যন্ত্রপাতি ও পদ্ধতি ব্যবহার করে কৃষিকাজের জন্য তৈরি করার প্রক্রিয়া। সেটা হতে পারে মাটি খুড়ে, লাঙ্গল দিয়ে চাষ দিয়ে অথবা আচড়া দিয়ে। আবাদের নানা পদ্ধতির মধ্যে কিছু কাজ শুধু শারীরিক শ্রম দিয়ে ও ছোট ছোট যন্ত্রের সাহায্যেই করা যায়। বেলচা, কোদাল, কাস্তে, কুড়াল, মই এদের মধ্যে উল্লেখযোগ্য। আবার গবাদি পশু ও যন্ত্রের সমন্বয়ে করতে চাইলে গরু-মহিষের সাহায্যে লাঙ্গল ব্যবহার করেও করা যায়। ছোট পরিসরে পরিবারের জন্যে, ছোট ব্যবসার জন্যে বাগান বা চাষাবাদ করতে চাইলে সবাই ক্ষুদ্রাকারের আবাদ পদ্ধতিই বেছে নেয়। তবে বড় আকারের আবাদ পদ্ধতি শুধুমাত্র বৃহৎ শিল্প বা কৃষি প্রতিষ্ঠানই অনুসরণ করে থাকে। অনেক সময় প্রয়োজনের খাতিরে বড় প্রতিষ্ঠানগুলোও ছোট পরিসরে আবাদ করে থাকে।
আবাদ সাধারণত দুই প্রকারের হয়ে থাকে। প্রাথমিক আর মাধ্যমিক ধরনের। যদিও তেমন একটা ব্যবধান তাদের মাঝে নেই। তাই কোন ধরনের আবাদ প্রাথমিক আর কোন ধরনের আবাদ মাধ্যমিক পর্যায়ের তা বলা মুশকিল। সাধারণত প্রাথমিক পর্যায়ের আবাদে(যেমনঃ লাঙল দিয়ে) জমিরপরিভাগ তেমন একটা মসৃণ হয় না। আর মাধ্যমিক পর্যায়ের আবাদে মাটির উপরিভাগ অনেকটা মসৃণ হয়ে থাকে। অনেক ফসলের বীজতলা তৈরী করতে তাই এই পদ্ধতি বেশি উপযোগী। অনেক ক্ষেত্রে এই দুই পদ্ধতির সংমিশ্রণেও আবাদ করতে দেখা যায়।
"আবাদ" বলতে যে জমিটি আবাদ করা হয়েছে সেটাও বুঝানো হয়। "চাষ" শব্দটির নানা রকম অর্থ থাকতে পারে, যা অনেকটা "আবাদ" শব্দটার কাছাকাছি। মোদ্দা কথায় বলতে গেলে দুটো শব্দই কৃষি কে বোঝায়। আর দুটো শব্দই কৃষি সম্পর্কিত জমি তৈরিকরণকে বোঝায়। তবে "চাষাবাদ" শব্দটা আরও সঙ্কীর্ণ অর্থ দিয়ে থাকে। এই শব্দের দ্বারা মাধ্যমিক পর্যায়ের আবাদ পদ্ধতি নির্দেশিত হয়ে থাকে।
প্রশমণ আবাদ
প্রশমন আবাদে জমির উপর ১৫-৩০% অথবা প্রতি একরে ৫০০ থেকে ১০০০ পাউন্ড(৫৬০ থেকে ১১০০ কেজি)  অবশিশটাষ্টাঙ্গিশ প্রলেপ থেকে যায়।  এগুলোর জন্যে নিড়ানি, খুন্তি ইত্যাদি ব্যবহার হয়ে থাকে। এসব কীভাবে অবশিশটাষ্টশটাষ্টাঙ্গিশকে প্রভাবিত করতে পারে তা দেখতে সাধারণ মন্তব্য অঙ্গিশ দেখুন।
সঙ্গঙ্গিরক্ষক আবাদ
এই আবাদে কমপক্ষে ৩০ শতাঙ্গিশ বা প্রতি একরে ১০০০ পাউন্ড(১১০০ কেজি প্রতি হেক্টরে) ফসলের উচ্ছিষ্ট থাকে। এতে পানির গতিও কমে যায় যা ভূমি ক্ষয় করে থাকে। এই পদ্ধতিতে জ্বালানি খরচ কম হয় যা কৃষকের জন্য উপকারি। এতে সময় বাচে যার ফলে একজন কৃষক অতি দ্রুত মাঠের পুরোটা চাষ করতে পারে। তাই এই পদ্ধতি কৃষকের আছে জনপ্রিয়। ১৯৯৭ পর্যন্ত এই পদ্ধতিতেই মার্কিন যুক্তরাষ্ট্রে সবচেয়ে বেশি আবাদ হয়েছে।
যাইহোক, এই পদ্ধতিতে জমির উষ্ণায়ন কমে। এতে করে পরবর্তি বছরের বসন্তে ফসল বুনতে দেরি হয়।
বুথ দখল
বুথ দখল বা বুথ লুট করা হল নির্বাচনী জালিয়াতি যেখানে দলের অনুগত বা ভাড়া করা অপরাধীরা একটি ভোটকেন্দ্র "কব্জা" করে এবং বৈধ ভোটারদের জায়গায় ভোট দেয় যাতে নির্দিষ্ট প্রার্থীর জয় হয়। এটা এক প্রকার ভোটার দমন ।
ভারত
ভারতীয় নির্বাচনে এটি একটি সাধারণ নিয়ম যে প্রতিটি প্রতিদ্বন্দ্বী প্রার্থীর এজেন্টদের বুথে উপস্থিত থাকতে হবে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2021)">উদ্ধৃতি প্রয়োজন  ] যাইহোক, তারা অনেক এলাকায় হুমকি বা লাঞ্ছিত হয়েছে এবং তাই ভোট কেন্দ্র ছেড়ে চলে গেছে। ভারতের নির্বাচন কমিশনের একটি সাধারণ সংক্ষিপ্ত রূপ রয়েছে যে ঘটনা প্রতিরোধের জন্য কেন্দ্রীয় আধা সামরিক বাহিনীর একটি অংশ বা অর্ধেকই যথেষ্ট। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2021)">উদ্ধৃতি প্রয়োজন  ]
ভারতে বুথ ক্যাপচারের প্রথম দৃষ্টান্ত ১৯৫৭ সালের সাধারণ নির্বাচনে বেগুসরাই জেলার মাটিহানি বিধানসভা আসনের রাচিয়াহিতে রেকর্ড করা হয়েছিল।   ১৯৭০ এবং ১৯৮০ এর দশকের শেষের দিকে যখন দল এবং প্রার্থীর সংখ্যা বহুগুণ বেড়ে যায় তখন এই শব্দটি মিডিয়াতে বিশিষ্ট ব্যবহারে আসে। এর ফলে কিছু দল বুথ ক্যাপচারিং সহ গোপন পদ্ধতি ব্যবহার করে, বিশেষ করে গ্রামীণ ভারতে।
১৯৮৯ সালে জনপ্রতিনিধিত্ব আইন, ১৯৫১-এ বুথ দখলকে আইন দ্বারা দণ্ডনীয় অপরাধ হিসাবে এবং বুথ দখল করা যেকোন ভোটকে পাল্টা নির্দেশ দেওয়া বা স্থগিত করা সংশোধন করা হয়েছিল। ইলেকট্রনিক ভোটিং মেশিন (ইভিএম) এর বিকাশের উদ্দেশ্য ছিল বুথ দখলকারীদের জন্য তাদের ভোট দিয়ে ব্যালট বাক্সে ভর্তি করা কঠিন করে তোলার মাধ্যমে প্রতিটি ভোটের মধ্যে পাঁচ মিনিট বিলম্ব করতে সক্ষম করে যেমন একই সময়ে ব্যালট ব্যবহার করে শত শত ভোটের বিপরীতে কাগজপত্র (৩-৪ গোষ্ঠী দ্বারা স্ট্যাম্প করা)। ইভিএমগুলিতে একটি "ক্লোজ" বোতামও রয়েছে যা পোলিং অফিসার মেশিনগুলি নিষ্ক্রিয় করতে ব্যবহার করতে পারেন। তা সত্ত্বেও, বুথ ক্যাপচারিং ঘটতে থাকে, যদিও অনেক কম হারে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2021)">উদ্ধৃতি প্রয়োজন  ]
সালেম বিমানবন্দর
সালেম বিমানবন্দর (আইএটিএ: এসএক্সভি, আইসিএও: ভিওএসএম) ভারতের তামিলনাড়ু রাজ্যের সালেম শহর থেকে ১৫ কিলোমিটার উত্তর-পশ্চিমে কামালপুরম এলাকাতে অবস্থিত। সালেম বিমানবন্দরটি চেন্নাই, কোয়েম্বাটুর, তিরুচিরাপল্লী, মাদুরাই, তুতিকোরিন বিমানবন্দরের পরে তামিলনাড়ুর ষষ্ঠ ব্যস্ততম বিমানবন্দর।
ইতিহাস
সালেম বিমানবন্দরটি ১৯৯৩ সালের এপ্রিল মাসে নির্মিত হয়েছিল ৬ কোটি টাকা ব্যয়ে, স্থানীয় ব্যবসায়ী ও শিল্পপতিদের দ্বারা ১৩৬ একর জমি দানের মাধ্যমে। করে মোট ₹৪৯ লাখ টাকার মধ্যে ৩০ লাখ টাকা সেলিম ইস্পাত কারখানা কর্তৃক প্রদান করা হয়। মূলত ছোট বিমান ব্যবহার করে বায়ুদূত নামে একটি বিমানসংস্থার দ্বারা উড়ান পরিচালনার জন্য পরিকল্পনা করা হয়েছিল এবং ১,৩৫০-মিটারের রানওয়ে নিয়ে বিমানবন্দর নির্মানের কথা ভাবা হয়েছিল। এটি আরও বড় আকারের বিমানের ওঠা-নামার জন্য ৬০০ মিটারের বেশি প্রসারিত করা হয়েছিল। প্রাথমিকভাবে, এনইপিসি এয়ারলাইন্স ফকার এফ-২৭ বিমান ব্যবহার করে চেন্নাই-সালেম-কোয়েম্বাটুর-চেন্নাই রুটে উড়ান পরিচালনা করে। তবে, এটি 'অ লাভযোগ্যতা'র কথা উল্লেখ করে তিন মাস পর এয়ারলাইন্সটি উড়ান পরিষেবা প্রত্যাহার করে নেয়। এই রুটে বিনিয়োগের জন্য কোনও উড়োজাহাজ সংস্থা প্রস্তুত ছিল না বলে সালেম বিমানবন্দরটি অবহেলায় পরে থাকে। যদিও ভারতীয় বিমানবন্দর কর্তৃপক্ষ (এএআই) বিমানবন্দরকে উড়ান পরিচালনা করার জন্য প্রস্তুত করে, বিমানরের কম পৃষ্ঠপোষকতা হওয়ার জন্য ফিমান সংস্থাগুলি আগ্রহ দেখায় নি। ২০০৬ সালে, এয়ার ডেকান সালেম বিমানবন্দর থেকে উড়ান চালুর জন্য সম্মত হবার শর্ত রাখে যদি কেবলমাত্র স্থানীয় কারখানা অন্তত ৯০ লাখ টাকা জমা দেয় অথবা ৫০% বুকিংয়ের জন্য প্রতিশ্রুতি দেয়। এদিকে, এয়ার ডেকন ওই সময়ে কিংফিশার এয়ারলাইন্সের সাথে চুক্তি বদ্ধ হয়ে মিশে গিয়েছিলেন। কিংফিশার এয়ারলাইন্স চেন্নাই থেকে একটি উড়ান সালেম রুটে পরিচালনা করত, কিন্তু ২০১২ সালে আর্থিক সমস্যাগুলির কারণে উড়ানটি বাতিল করে দেয়।
৩-বছর অপেক্ষা এবং দীর্ঘস্থায়ী আলোচনার পর, ১৫ নভেম্বর ২০০৯ সালে, এটিআর ৭২ বিমানটি ব্যবহার করে কিংফিশার এয়ারলাইন্স চেন্নাইয়ের থেকে সালেম রুটে দৈনিক উড়ান শুরু করে। ২৮ শে অক্টোবর ২০১১ সালে পরিষেবাটি যাত্রী সংখ্যার অভাবের কথা উল্লেখ করে।.
বেসামরিক বিমান মন্ত্রণালয়ের আঞ্চলিক যোগাযোগ প্রকল্পের (আরসিসি) -এর অধীনে সালাম বিমানবন্দর থেকে সম্ভাব্য সব উড়ান পরিষেবা ২০১৭ সালের ডিসেম্বরের মধ্যেই শুরু হওয়ার কথা ছিল।
গঠন
সালেম বিমানবন্দরটির একটি রানওয়ে রয়েছে। রানওয়েটি ০৪০/২২০ ভিত্তিক, ৬০০০ ফুট দীর্ঘ। ১০০ মিটার লম্বা ও ৭৫ মিটার চওড়া অ্যাপ্রনের মধ্যে দুটি এটিআর বিমান একই সময়ে অবস্থান করতে পারবে। বিমানবন্দরটির টার্মিনাল ভবনটি ব্যস্ত সময়ে ১০০ জন যাত্রীকে পরিচালনা করতে পারে। সালেম বিমানবন্দরে উড়ান পরিচালনার সুবিধার জন্য "ভিএইচএফ রেডিও", পিএপিআই এবং এনডিবি রয়েছে।
মটর ফ্যক্টরি জবলপুর
ইতিহাস
শক্তিমান ট্রাক (MAN 415 L1 AR), জোঙ্গা (জবলপুর অর্ডন্যান্স অ্যান্ড গানক্যারেজ অ্যাসেম্বলি) লাইট ইউটিলিটি ভেহিকেলস এবং বাহন ১ টন (নিসান 4W73 ক্যারিয়ার), ১৯৫৯ সালে গান ক্যারেজ ফ্যাক্টরি জবলপুরে শুরু হয়েছিল।
কিয়াউকফিউ জেলা
অবস্থান ও ভূপ্রকৃতি
সংযোগ=//upload.wikimedia.org/wikipedia/commons/thumb/2/21/Kyaukphyu_district_in_Rakhine_state.svg/220px-Kyaukphyu_district_in_Rakhine_state.svg.png|থাম্ব| রাখাইন রাজ্যে অবস্থান কিয়াউকফিউ হল বঙ্গোপসাগরের পূর্ব উপকূলে নিম্ন বার্মার (মিয়ানমার) আরাকান বিভাগের একটি জেলা। এটি প্রথমত, বঙ্গোপসাগর বরাবর মূল ভূখন্ডের একটি খণ্ডাংশ নিয়ে গঠিত। এটি এএন পাস থেকে প্রধান পরিসীমা জুড়ে মা-ই নদী পর্যন্ত বিস্তৃত। দ্বিতীয়ত জেলাটির বাকি অংশ জুড়ে রয়েছে দক্ষিণে আরও বেশকিছু দ্বীপসহ রামরি এবং চেদুবার বড় দ্বীপ গুলো। এগুলোর বেশিরভাগ স্যান্ডোওয়ের উপকূলে অবস্থিত। উত্তর এবং পূর্বের মূল ভূখণ্ডটি অত্যন্ত পাহাড়ি এবং বনে আচ্ছাদিত। অন্যদিকে জেলার নিম্নাংশ জোয়ার-ভাটা প্রবণ খাঁড়িগুলির জালের মতো বিস্তৃত হওয়ায় সেই অঞ্চল অসংখ্য দ্বীপে বিভক্ত। মূল ভূখণ্ড এবং রাম্রীর মধ্যে গভীর, সরু, লবণ-জলের প্রবেশপথ দ্বারা বিচ্ছিন্ন প্রায় ৩০ মিটার পর্যন্ত বিস্তৃত একগুচ্ছ দ্বীপ রয়েছে। এগুলো, যা কিয়াউকপিউ বন্দরের উত্তর-পূর্ব উপকূল বরাবর বিস্তৃত। এই জেলার প্রধান পর্বত হল আরাকান পর্বত। এখান থেকে সমুদ্র উপকূলে স্পার এবং সাব-স্পার আসে।
আন পাস হচ্ছে এখানকার একটি গুরুত্বপূর্ণ বাণিজ্য পথ। এটি সমুদ্রপৃষ্ঠ থেকে ৪৬৬৪ ফুট উচ্চতায় অবস্থিত। ধা-লেট এবং আন নদী দুটি যথাক্রমে ২৫ এবং ৪৫ মিটার পর্যন্ত বড় নৌকা দ্বারা চলাচলযোগ্য। এই দূরত্বের বেশি উজানে নদী দুটি নিছক পাহাড়ি প্রবাহ। এখানে মূল্যবান কাঠের বড় বন প্রায় ৬৫০ বর্গমিটার এলাকা জুড়ে বিস্তৃত। কিয়াউকপিউতে অসংখ্য "কাদা আগ্নেয়গিরি" রয়েছে, যেখান থেকে প্রায়শই মার্শ গ্যাস নিঃসৃত হয়, মাঝে মাঝে শিখার সমস্যা হয়। এর মধ্যে বৃহত্তমটি চেডুবা দ্বীপের কেন্দ্রে অবস্থিত।
সাহিত্যে নোবেল বিজয়ীদের তালিকা
thumb|240px|সাহিত্যে নোবেল পুরস্কারের মেডেল। নোবেল ফাউন্ডেশনকৃত মূল নকশা। সাহিত্যে নোবেল পুরস্কার (সুয়েডীয়: Nobelpriset i litteratur) একটি আন্তর্জাতিক পুরস্কার যা প্রতি বছর এক বা একাধিক লেখক তথা সাহিত্যিককে প্রদান করা হয়। বিজ্ঞানী ও শিল্পপতি আলফ্রেড নোবেল এই পুরস্কারের গোড়াপত্তন করেন। আলফ্রেড নোবেলের করে যাওয়া উইল অনুসারে জানা যায়, তিনি বলে গেছেন, "তাদেরকেই সাহিত্যে নোবেল পুরস্কার প্রদান করা হবে যারা একটি আদর্শগত প্রবণতার মাধ্যমে কোন অনন্য সাধারণ কাজ প্রদর্শন করতে পারবেন।" প্রতি বছর কাকে এই পুরস্কার দেওয়া হবে তা সুইডিশ একাডেমি ঠিক করে এবং অক্টোবর মাসের প্রথম সপ্তাহের মধ্যেই নির্বাচিতের নাম ঘোষণা করে।
প্রথম প্রথম যখন এই পুরস্কার প্রদান শুরু হয় তখন বেশ কিছু বিতর্কের পরিবেশ সৃষ্টি হয়েছিল। নোবেল তার উইলে বলে গিয়েছিলেন যে পুরস্কার পাবে তাকে অবশ্যই idealisk তথা আদর্শিক কিছু করে দেখাতে হবে। প্রথমদিককার নির্বাচকমণ্ডলী তার কথাগুলোকে আঁকড়ে ধরেছিলেন গোঁড়াভাবে। তাই তারা শুধুমাত্র আদর্শিক দিকটিই চিন্তা করেছেন। অনেক বিখ্যাত সাহিত্যিক যারা হয়তো বড় কোন আদর্শের জন্ম দিতে পারেনি, তারা নোবেল পুরস্কার পায়নি। এর সবচেয়ে বড় উদাহরণ লিও তলস্তয় এবং হেনরিক ইবসেন। উপন্যাস ও নাটকের জগতে কিংবদন্তিতুল্য এই দুই ব্যক্তির নোবেল না পাওয়া নোবেল পুরস্কারের ইতিহাসে কলঙ্কময় অধ্যায়। অবশ্য পরবর্তীকালে পুরস্কারের নির্বাচকরা আরও উদার হয়েছেন। আদর্শিক নয় বরং কার সাহিত্য সকল যুগে মানুষের আবেগের ইন্ধন যোগাবে অর্থাৎ কোনটি অমরত্ব অর্জন করবে তার ভিত্তিতেই এখন নির্বাচন করা হচ্ছে। অবশ্য এ কারণে এমন অনেকে পুরস্কার পেয়েছেন যারা অতটা জনপ্রিয় বা পরিচিত নন। যেমন: ১৯৯৭ সালে দারিও ফো এবং ২০০৪ সালে এলফ্রিদে ইয়েলিনেক। আবার অনেক বিখ্যাত ও জনপ্রিয় সাহিত্যিকই এই পুরস্কার পাননি বলে সমালোচকরা মন্তব্য করেছেন।
২০১৬ সাল পর্যন্ত ১১৩ জন সাহিত্যিক এই পুরস্কারে ভূষিত হয়েছেন। রুশ সাহিত্যিক বরিস পাস্তেরনাক ১৯৫৮ সালে এই পুরস্কারে ভূষিত হলে তৎকালীন সোভিয়েত ইউনিয়ন সরকারের চাঁপে তিনি পুরস্কার প্রত্যাখ্যান করেন। ১৯৬৪ সালে জঁ-পল সার্ত্র্‌ এই পুরস্কারে ভূষিত হলেও তিনি তার পূর্ববর্তী সকল সরকারী সম্মাননার মত এই পুরস্কারও প্রত্যাখ্যান করেন। যাই হোক, নোবেল কমিটি প্রত্যাখ্যানকারীদের বাদ না দিয়ে পাস্তেরনাক ও সার্ত্র্‌কে পুরস্কারের তালিকায় অন্তর্ভুক্ত করে রাখে।
গার্নসি জাতীয় ক্রিকেট দল
গার্নসি জাতীয় ক্রিকেট দল আন্তর্জাতিক ক্রিকেট এ গার্নসি বেইলীউইকস এর প্রতিনিধিত্বকারী একটি ক্রিকেট দল। দলটি ২০০৫ সালে আন্তর্জাতিক ক্রিকেট কাউন্সিলের অনুমোদিত সদস্য এবং ২০০৮ সালে সহযোগী সদস্য পদ লাভ করে।
আন্তর্জাতিক প্রতিদ্বন্দ্বিতা
গার্নসি বিশ্ব ক্রিকেট লীগ ইউরোপে ৭ম এবং বিশ্বব্যাপী ৩১তম র‍্যাংক এ অবস্থান করছে। (২১ মে ২০১৬ অনুযায়ী)
সেপ্টেম্বর ২০১৮, গার্নসী সি গ্রুপ থেকে ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালে উন্নীত হয়।
রেকর্ড এবং পরিসংখ্যান
আন্তর্জাতিক খেলার সারসংক্ষেপ — গার্নসি
টুয়েন্টি২০ আন্তর্জাতিক
গার্নসীর হয়ে সর্বাধিক টি২০আই উইকেট শিকারী
টি২০আই রেকর্ড বনাম অন্য জাতি
রেকর্ডে টি২০আই #৮০৪ পর্যন্ত সংযোজিত। হালনাগাদ: ২০ জুন ২০১৯.
খেলোয়াড় পরিসংখ্যান
বিশ্ব ক্রিকেট লীগের খেলায় গার্নসী ক্রিকেটারদের পারফরম্যান্স
আন্তর্জাতিক খেলায় সেরা পাঁচ সম্মাননা
সর্বোচ্চ স্কোর
সেরা বোলিং চিত্র
Updated to December 2015
জনপ্রিয় খেলোয়াড়
Two Guernsey players have played first class cricket elsewhere. Lee Savident, who was born on the island, played for Hampshire from 1997 to 2000, and Amitava Banerjee, who played for Bengal from 1996 to 2000, prior to moving to Guernsey. Batsman Tim Ravenscroft has played for Guernsey and played Hampshire, making one List A appearance in 2011.
সুন্দরদিঘী ইউনিয়ন
সুন্দরদিঘী ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ২২.৭৯ কিমি২ (৮.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,০৬৬ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৬টি।
এসেল গ্রুপ
এসেল গ্রুপ,(জি গ্রুপ নামেও পরিচিত) হল একটি ভারতীয় বহুজাতিক সমষ্টি হোল্ডিং কোম্পানি এবং কর্পোরেট প্রবর্তক যার সদর দপ্তর ভারতের মহারাষ্ট্রের মুম্বাইয়ে অবস্থিত। এটি মূলত গণমাধ্যম,অবকাঠামো ও প্যাকেজিং-এর বিভিন্ন প্রতিষ্ঠান পরিচালনা করে থাকে। এটি জি মিডিয়া কর্পোরেশনের সহযোগী প্রতিষ্ঠান। কোম্পানিটি বর্তমানে গুরুতর ঋণে জর্জরিত। ঋণ পরিশোধ করার জন্য এসেল গ্রুপ তার কিছু সম্পদ বিক্রি করেছে যার মধ্যে অন্যতম এসেল প্রপেক ও জি মিডিয়া কর্পোরেশনের শেয়ার।
ইতিহাস
১৯২৬ সালে জগন্নাথ গোয়েঙ্কা মেসার্স রামগোপাল ইন্দ্রপ্রসাদ নামের একটি খাদ্যশস্য লেনদেনের বাণিজ্যিক প্রতিষ্ঠান হিসেবে এটি প্রতিষ্ঠা করেন।
শুরুর কয়েক দশকে,কোম্পানিটি বেশ কয়েক ক্ষতির সম্মুখীন হয়। ১৯৭৩ সালে, কোম্পানির নিয়ন্ত্রণ জগন্নাথ গোয়েঙ্কার নাতি সুভাষ চন্দ্রের কাছে হস্তান্তর করা হয়।
জি মিডিয়া কর্পোরেশন (৮.৫২% শেয়ার)
থাম্ব|জি মিডিয়া কর্পোরেশনের লোগো জি মিডিয়া কর্পোরেশন লিমিটেড (সংক্ষেপে:জেডএমসিএল;পূর্বে জি নিউজ লিমিটেড নামে পরিচিত ছিল) হলো এসেল গ্রুপের সংবাদ সম্প্রচারকারী সংস্থা। জি মিডিয়া কর্পোরেশন পূর্বে জি টেলিফিল্মস লিমিটেডের (পরে নাম পরিবর্তন করে জি এন্টারটেইনমেন্ট এন্টারটেইনমেন্ট) এর একটি সহযোগী প্রতিষ্ঠান ছিল এবং জি নিউজ লিমিটেড নামে বিদ্যমান ছিল।  এটি ২০০৬ সালে এসেল গ্রুপের একটি পৃথক কোম্পানি হিসাবে জি টেলিফিল্মস লিমিটেডের থেকে বিচ্ছিন্ন হয়। জি নিউজ লিমিটেডের নাম পরিবর্তন করে ২০১৩ সালে জি মিডিয়া কর্পোরেশন করা হয়। এটি মূলত টেলিভিশন প্লাটফর্মে বিভিন্ন সংবাদ চ্যানেল পরিচালনা করে।
জি মিডিয়া কর্পোরেশন নিম্নলিখিত চ্যানেলসমূহ পরিচালনা করে:
জি লার্ন
জি লার্ন লিমিটেড (সংক্ষেপে:জিএলএল;জি স্কুলস্ নামেও পরিচিত) হল এসেল গ্রুপের একটি লাভজনক শিক্ষা সংস্থা। এটি বিভিন্ন শিক্ষা প্রতিষ্ঠান পরিচালনা করে থাকে। এটি ১৯৫৮ সালে প্রতিষ্ঠিত হয়,তবে ২০১০ সাল পর্যন্ত এটি পুরোদমে কাজ শুরু করে নি। তবে ২০১০ সালের পর প্রতিষ্ঠানটির উল্লেখযোগ্য পরিবর্তন হয়। ২০১৯ সাল অনুযায়ী,জি লার্ন ভারতজুড়ে ১,৯০০টির বেশি কিডজি প্রিস্কুল,১২০টি মাউন্ট লিটেরা স্কুল ও ৩টি উচ্চ শিক্ষা প্রতিষ্ঠান পরিচালনা করে।
জি এন্টারটেইন্টমেন্ট এন্টারপ্রাইজ (৩.৯৯% শেয়ার)
জি এন্টারটেইন্টমেন্ট এন্টারপ্রাইজ লিমিটেড হল এসেল গ্রুপের বিনোদনমূলক টেলিভিশন চ্যানেল সম্প্রচারকারী সংস্থা। এটি পূর্বে জি টেলিফিল্মস নামে পরিচিত ছিল। এটি ১৯৯২ সালে প্রতিষ্ঠিত হয়। এটি ১৯৯২ সালে তার ফ্ল্যাগশিপ চ্যানেল জি টিভি চালু করে।